text: Bu çox məbləğdir, həm də ekologiyaya ziyandır. Bunu dəqiq araşdırsaq 1.5 mld dollar təkcə Bakı və Sumqayıtın payına düşür. Görün bu şəhərlərdə ekoloji durum nə vəziyyətdədir? Qalan 1 mld dollar da ölkənin bütün başqa şəhərlərinə düşüb. Tıxaclı, dar yollarda yüz minlərlə maşın daim dövrə vurur. Burda süni maneələr, polis, məmur təsirləri də var. Həm də işsizlik və sosial problemlər də təsir edir. Qazanan isə hakimiyyət və Socardır. Dünən özüm elə şəhərdə 4 saat maşın sürmüşəm və təxmini 20 lt yanacaq işlətmişəm. Halbu ki, 1 saata da bu işi görə bilərdim. Yəni xalq olaraq 2.5 mld dolları məcburiyyətdən xərcləmişik. Bunun sosial inkişafa dəxli yoxdur. Üstəlik hamı doluşub Bakıya, millət maşın almağa da həvəslidir, hərə bir maşın alıb şəhəri yükləyib. İsveçin paytaxtı Stokholm şəhərində 750 min insan yaşayır. 2022-ci ildə bu şəhərdə 354 min avtomobil olub, yəni rəsmi qeydiyyat. Bakı ilə müqayisə etsək burda 3 milyona yaxın insan yaşayır, 1.5 mln da avtomobil var. Yəni bu sosial bərabərsizlikdir. İsveç bizdən 5 dəfə çox inkişaf etmiş ölkədir, əhali isə ölkədə bərabər paylanıb.